Malḥa, Mennad, Belqasem, Sliman Abugaṭu, Yidir At Meqran, d temdakkelt n Ʃelǧa. Yal yiwen seg yiwudam-agi yuɣal ɣer wayen yedder Zik, neɣ yeḥka-d tiḥkayin n zik ama ɣef wansayen neɣ ɣef umezruy. Ad d-naf Yuba la yesḥissif amek ara d-yeǧǧ Tiziri d yemma-s imi yebɣa ad yinig ɣer Fransa iwakken ad d-yerfed iman-is ad yuɣal d bab n ccan akken ad asyeččar tiṭ i Sliman wa ad yeqbel ad as-yefk yelli-s maca Yuba yeɛfes ɣef wul-is, yexdem ayen akken yebɣa wul-is.